Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 3. melléklet a 118/2011. (VII. 11.) Korm. rendelethez
Paragraph Index: 623

d) a tisztítási technológiáknak biztosítaniuk kell, hogy az érintett szerkezeti anyagok felületén a passzív védõréteg megmarad, vagy ismét kialakul. 3.3.4. Építmények, épületszerkezetek tervezése 3.3.4.0100. A tervezésnek biztosítania kell, hogy normál üzem, várható üzemi események és tervezési üzemzavarok során fellépõ terheléseket az egyes szerkezeti elemek el tudják viselni. Az építmények tervezésekor figyelembe kell venni a telephelyvizsgálatok alapján várható környezeti hatásokat is. Úgy kell az építményeket megtervezni, hogy a tervezési alapba tartozó igénybevételeket elviseljék. 3.3.4.0200. Az építményeknek meg kell felelniük a radioaktív anyagok jelenlétébõl és tulajdonságaiból, valamint a biológiai védelem szükségességébõl adódó igényeknek. 3.3.4.0300. Ahol szükséges, megfelelõ mintavételezési és monitorozási lehetõségeket kell kialakítani annak érdekében, hogy az épületszerkezetek megfelelõsége az élettartamuk alatt folyamatosan ellenõrizhetõ legyen. 3.3.4.0400. A tervezésnek az atomerõmûvi blokk biztonsági funkcióval bíró építményeinek megfelelõ szerkezeti kialakításával minimalizálnia kell azok földrengés során fellépõ igénybevételeit. Az épületszerkezeteknek rugalmas-képlékeny alakváltozás tartományban mûködve rendelkezniük kell energiadisszipáló képességgel. A rideg sérülési módot megfelelõ konstrukciós megoldással ki kell zárni. Biztosítani kell, hogy a vízszintes merevítések és födémek átvigyék a földrengésterheket a csatlakozó laterális teherviselõ épületszerkezetekre, továbbá az építmény alapozása elviselje és egyenletesen átvigye a földrengés alatt a felszerkezet által okozott terheket az altalajra. A szomszédos építményekkel való kölcsönhatást ki kell zárni. 3.3.4.0500. A földrengésre való méretezést az atomerõmûvi blokk földrengés-biztonsági osztályba sorolt építményeire és azok épületszerkezeteire elfogadott módszertan és szabványi elõírások szerint kell végezni. A földrengés-biztonsági osztályba sorolásra és a terheléskombinációkra vonatkozó követelményeket a 3.3.11. pont tartalmazza. 3.3.4.0600. Az építmények és azok épületszerkezetei földrengésállóságához szükséges tervezési input megállapításának alapja a szabadfelszíni válaszspektrum, és ennek ismeretében kell az építmények alapozási mélységére visszaszámolni a földrengés okozta talajmozgást. 3.3.4.0700. Dinamikai elemzésekkel kell igazolni az építmények tartószerkezeteinek megfelelõ teherbíró képességét a biztonsági földrengésnek megfelelõ talajmozgások által okozott terhekre. A dinamikai elemzés metodikájának és a modellezés bonyolultságának összhangban kell lennie az atomerõmûvi blokk kockázatával és ezen belül az épületszerkezet biztonsági és földrengés-biztonsági osztályával, a szerkezet funkciójával és a várt számítási eredmények felhasználásának céljával. 3.3.4.0800. A talaj-építmény kölcsönhatás modellezésénél kezelni kell az építmény beágyazását, a számításba vett talaj mélységét, rétegzõdését, dinamikai tulajdonságait és az azt terhelõ bizonytalanságot. 3.3.4.0900. A teherbírás ellenõrzését a nukleáris iparban elfogadott szabványok szerint kell elvégezni. Az épületszerkezet konstrukciós kialakításából származtatható elmozdulásokra, alakváltozásokra vonatkozó korlátok teljesülését értékelni kell. 3.3.4.1000. A földmûvek tervezését a tárgykörre vonatkozó szabványok szerint kell elvégezni az adott atomerõmûvi blokk tervezési alapjába tartozó földrengésbõl származó hatások figyelembevételével. 3.3.5. Rendszerelemek környezetállósági minõsítése 3.3.5.0100. Minõsítési eljárásokat kell alkalmazni annak igazolására, hogy a nukleáris biztonság szempontjából fontos rendszerek és rendszerelemek képesek ellátni a funkciójukat az atomerõmûvi blokk élettartama alatt normál üzemi, várható üzemi események és tervezési üzemzavarok során fennálló környezeti feltételek mellett, amennyiben mûködésük ekkor szükséges. 3.3.5.0200. A nukleáris biztonság szempontjából fontos rendszerelemeket úgy kell megtervezni, legyártani, környezetiigénybevételeikreésföldrengésreminõsíteni,a minõsítéskordegradációsmechanizmusaikatfeltárni,majd üzemeltetésük során karbantartani, hogy minõségük és megbízhatóságuk az üzemeltetés során elszenvedett esetleges degradációk ellenére is az osztályba sorolásuknak megfelelõ legyen. 3.3.5.0300. A passzív rendszerelemek, nyomáshatárt jelentõ rendszerelemek földrengés-állóságát a megfelelõ tervezéssel kell biztosítani. Az aktív gépésztechnológiai, valamint a villamos és irányítástechnikai rendszerelemek földrengés-állósági minõsítését teszttel vagy empirikus módszerrel kell elvégezni. 3.3.5.0400. A nukleáris biztonság szempontjából fontos rendszerelemek tervezése során a kezdeti minõsítést valamennyi lehetséges károsító folyamat figyelembevételével kell elvégezni. A minõsítési eljárás alapján meg kell határozni azokat a normál üzemi, a várható üzemi események és a tervezési üzemzavarok során fellépõ környezeti feltételeket, amelyek fenntartása esetén a minõsítés érvényes. 3.3.5.0500. Az elárasztásraakkorkellminõsíteni,haaz bekövetkezheta rendszer,rendszerelemfelszerelésénekhelyén és az egyszeres meghibásodás kritériumának használatával nem lehet ellene védekezni. 3.3.5.0600. Amennyiben az elektromágneses hatások veszélyeztethetik valamely nukleáris biztonság szempontjából fontos rendszer, rendszerelem funkcionalitását és azok fellépése lehetséges, akkor ezt a minõsítési eljárás során figyelembe kell venni. 3.3.5.0700. Még a tervezés idõszakában kell elemezni, értékelni és szükség szerint környezeti minõsítéssel meghatározni a nukleáris biztonság szempontjából fontos rendszerek, rendszerelemek megengedhetõ élettartamát, amennyiben azok cseréje nem tervezett vagy nem megvalósítható. 3.3.5.0800. A 2. biztonsági osztályba sorolt villamos és irányítástechnikai rendszerekben, rendszerelemekben csak – az alkalmazás helyének és az elvárt funkcionalitás idõpontjában várható környezetnek megfelelõen – bevizsgált, egyedi vagy típusminõsítéssel rendelkezõ hardverelemek használata megengedett. 3.3.5.0900. Gépészeti rendszerelemek esetén a nemfémes, az építészeti rendszerelemek esetén a nembeton és nemfémes elemek alkalmasságának igazolását minõsítéssel kell végezni. 3.3.5.1000. Baleset kezelésénél, következményeinek enyhítésénél szerepet játszó rendszerek és rendszerelemek minõsítési eljárása során, a baleset közben feltételezhetõ legvalószínûbb körülmények és terhelések mellett igazolni kell azok szükséges ideig fennálló mûködõképességét. 3.3.5.1100. Ha a rendszernek, rendszerelemnek üzemzavari helyzet kialakulása után ellenõrzõ vagy következménycsökkentõ funkciója van, akkor mind az üzemzavar, mind az azt követõ állapotok elviselésére minõsíteni kell. 3.3.6. Karbantartás, felülvizsgálat, ellenõrzés és ciklusidõk 3.3.6.0100. A tervezés során biztosítani kell a lehetõséget minden nukleárisbiztonság szempontjábólfontos rendszer, rendszerelem üzem közbeni vagy rendszeres idõszakonkénti mûszeres ellenõrzésére, felülvizsgálatára, a szerkezeti épség, tömörség megállapítása, funkciópróbájuk, anyagvizsgálati programjuk végrehajtására a sugárzás hatásának, aszerkezetianyagoköregedésénekmeghatározásaésmûködõképességük,funkció-ellátásiképességükteljességének ellenõrzése céljából. Amennyiben ez nem biztosítható, akkor vagy további tervezési intézkedések szükségesek a hiányosság ellensúlyozására, vagy igazolni kell, hogy a megfelelõen hosszú ideig tartó mûködés fenntartható. 3.3.6.0200. Azokon a területeken, ahol az atomerõmûvi blokk tervezése során figyelembe vett anyagjellemzõk és paraméterek valamilyen körülmények hatására megváltozhatnak, ott e jellemzõk és paraméterek rendszeres ellenõrizhetõsége érdekében meg kell határozni a megfelelõségi értékeket, és megfelelõ beavatkozási tervvel kell rendelkezni a megfelelõségi értékektõl való eltérés esetére. 3.3.6.0300. A nukleáris biztonság szempontjából fontos rendszerek, rendszerelemek funkciópróbájának ciklusidejét, felülvizsgálatának gyakoriságát, lefolytatásának követelményeit, karbantartásának módozatát és feltételeit a tervezés során úgy kell meghatározni és megalapozni, hogy összhangban legyen a rendszer, rendszerelem tervezési elveivel, konstrukciójával, biztonsági funkciójával és osztályba sorolásával. 3.3.6.0400. A nukleáris biztonság szempontjából fontos rendszerek, rendszerelemek ellenõrzését, tesztelését és felülvizsgálatát úgy kell megszervezni, és végrehajtani, hogy minden biztonsági funkció a nukleáris biztonság igazolása során feltételezett megbízhatósággal teljesüljön. 3.3.7. Öregedéskezelés 3.3.7.0100. Öregedéskezelési rendszert kell kidolgozni és mûködtetni az atomerõmûvi blokk teljes üzemideje alatt, és össze kell hangolni a karbantartási folyamatokkal, a rendszerelemek minõsítési eljárásaival. 3.3.7.0200. A nukleáris biztonság szempontjából fontos rendszerek, rendszerelemek tervezésekor vizsgálni kell a várható öregedési folyamatokat és azok hatásait. Igazolni kell – az eredeti állapot és az öregedési folyamatok lehetséges bizonytalanságainak figyelembevételével –, hogy a választott anyagok öregedési folyamatai a tervezett élettartam során nem gátolják a rendszereket, rendszerelemeket biztonsági funkcióik teljesítésében. 3.3.7.0300. A nukleáris biztonság szempontjából fontos rendszerek, rendszerelemek tervezésekor a választott szerkezeti anyagok tulajdonságainak az öregedési folyamatok következtében beálló változását a nukleáris biztonsági hatóság által elfogadott módszertan és kritériumok szerint értékelni kell. E módszertan alapján, még a tervezés idõszakában kell elemezni, értékelni és meghatározni a rendszerek, rendszerelemek megengedhetõ élettartamát, integrált üzemidejét, mûködésének, igénybevételének ciklusszámát. Meg kell határozni azokat a feltételeket és korlátokat, amelyeken belül a nukleáris biztonság szempontjából fontos rendszer, rendszerelem teljes körûen mûködõképes, funkcióját teljes körûen el tudja látni, és ennek alapján megfelelõ korlátot kell érvényesíteni az ilyen rendszerek, rendszerelemek megengedhetõ üzemidejére, vagy mûködésének, igénybevételének ciklusszámára. 3.3.7.0400. A nukleáris biztonság szempontjából fontos rendszerekre, rendszerelemekre a tervezés során egyértelmû mûködési mutatókat, kritériumokat kell meghatározni az elhasználódási állapotuk, üzemben tarthatósági feltételeik és maradék élettartamuk meghatározásához. 3.3.7.0500. A nukleáris biztonság szempontjából fontos rendszerekre, rendszerelemekre ki kell dolgozni az öregedéskezelés tervezõi elõírásait, amelyek kiterjednek:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes